**Ministru kabineta noteikumu projekta “Grozījums Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” projekta**  
**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Lai ierobežotu infekcijas slimības Covid-19 izplatību un, lai aicinātu sabiedrību izmantot nacionālo kontaktu noteikšanas un brīdināšanas mobilo lietotni "Apturi Covid", ir nepieciešams veikt grozījumu Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"".  Noteikumu projekts stāsies spēkā nākamajā dienā pēc tā publicēšanas oficiālajā izdevumā "Latvijas Vēstnesis". |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Grozījumi Ministru kabinetu noteikumu Nr.360 "Epidemioloģiskās drošības pasākumi Covid-19 infekcijas izplatības ierobežošanai" sagatavoti, ņemot vērā 2021.gada 9.martā Ministru kabinetā sēdē lemto attiecībā uz scenārijiem turpmākai rīcībai (TA-562) un atbalstītā varianta izrietošo papildus pasākumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2020. gada 9. jūnija noteikumi Nr. 360 "Epidemioloģiskās drošības pasākumi Covid-19 infekcijas izplatības ierobežošanai"" (turpmāk - Noteikumi Nr. 360) neparedz saimnieciskā vai publiskā pakalpojuma sniedzējam pienākumu izvietot informāciju par nacionālās kontaktu noteikšanas un brīdināšanas mobilās lietotnes (Apturi Covid) izmantošanu. Taču, lai aicinātu sabiedrību izmantot mobilo lietotni (Apturi Covid), un veicinātu to, ka tiek ātrāk uzzināta informačija par kontaktu ar Covid-19 inficētu personu, ir nepieciešams papildināt Noteikumus Nr. 360.  Noteikumu projekts paredz papildināt Noteikumus Nr. 360 ar 5.1 punktu, nosakot, ka saimnieciska vai publiska pakalpojuma sniedzējam vai pasākuma organizatoram labi redzamā vietā papildus informācijai par piesardzības pasākumiem izvietot aicinājumu sabiedrībai izmantot nacionālās kontaktu noteikšanas un brīdināšanas mobilo lietotni ("Apturi Covid"). Minētā norma nepieciešama, lai samazinātu un ierobežotu infekcijas vīrusa izplatību, jo mobilā lietotne ļauj ātrāk tās lietotājiem uzzināt par kontaktu ar inficētu personu. Vienlaikus, noteikumu projekta 5.1 punkts neparedz obligātu pienākumu viedtālrunī uzstādīt un lietot nacionālo kontaktu noteikšanas un brīdināšanas mobilo lietotni, jo lietotnes noteikumu 3.1 apakšpunkts paredz, ka lietotnes uzstādīšana un izmantošana ir brīvprātīga. Lietotnes neizmantošana nerada papildu saistības un vienlaikus nemazina personas tiesības un pienākumus attiecībā uz normatīvajos aktos paredzētajiem epidemioloģiskās drošības pasākumiem. Papildus jāatzīmē, ka Portugāles valdība 2020. gada 14. oktobrī virzīja likumprojektu, kurš paredzēja, ka Portugāles nacionālās kontaktu noteikšanas un brīdināšanas mobilās lietotnes izmantošana būtu obligāta, taču ņemot vērā to, ka, privātums un personu dati ir pamattiesības, kas noteiktas Līguma par ES darbību 16.pantā un ES Pamattiesību hartas 7. un 8.pantā, ir piemērojamas pat virs valsts konstitucionālajiem aizsardzības standartiem, likumprojekts netika ieviests.1 Tāpēc arī Latvijā netiek paredzēta norma par lietotnes obligātu izmantošanu, taču noteikumu projekta 5.1 punkts paredz izvietot informāciju ar aicinājumu izmantot lietotni, ja tas ir iespējams. Vizuālie materiāli ar aicinājumu izmantot lietotni ir pieejami Ekonomikas ministrijas tīmekļvietnē. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz saimnieciska vai publiska pakalpojuma sniedzējiem vai pasākuma organizatoriem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Ekonomikas ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Ekonomikas ministrs J. Vitenbergs

Stauvere 67013008

lita.stauvere@em.gov.lv